**Formandens beretning for foreningsåret marts 2018 til marts 2019 for Toftevang Vejlag:**

Det er godt at vi i år har kunnet afholde generalforsamlingen i disse kendte lokale.

Jeg skal dog på egne vejne beklage, at der var en datofejl i den først uddelte indkaldelse, men den blev rettet.

Også i år vil jeg i beretningen give en orientering om de vigtigste ting, som vi i bestyrelsen har arbejdet med i dette foreningsår.

Jeg og resten af bestyrelsen svarer meget gerne på spørgsmål når jeg er færdig med beretningen.

I forhold til tidligere har vi et problem mht. at give medlemmerne indsigt i bestyrelsesreferater via hjemmesiden.

Det skyldes den lov om enhvers ret til beskyttelse af egne data, det der nu hedder GDPR (General Data Protection *Regulation*) eller databeskyttelsesloven.

Da det i referater kan ske, at der henvises til konkrete personer, kræver det i hvert tilfælde et bestyrelsen indhenter tilladelse fra disse personer, hvis vi skal lægge disse referater op på hjemmeisden, og et er en opgave som bestyrelsen ikke kan overskue – beskyttelsen gælder i øvrigt også for billeder, hvor det er tydlgt at genkende personer. Bestyrelsen arbejder på at finde en form, hvor referater kan være tilghængelige for medlemerne.

Vi har lagt foreningens regler for databeskyttelse på hjemmesiden og skal opfordre alle medlemmer til at give deres tilladelse til at foreninngen bruges disse data til foreninngsformål.

Skriv til Kasper Munch og giv din tilladelse.

Vi vil også i det kommende år arbejde på at ændre vedtægterne, så det bliver muligt at sende mødeindkaldelser ud til medlemmerne pr. mail – så der kun skal omdeles papirudgaver til de medlemmer, der ikke har mailadresse.

Af de større sager, som bestyrelsen har arbejdet med i årets løb skal nævnes 3:

**1. Klimavej.**

Vi fik tidligt i år den glædelige besked, at vi var rykket frem i køen, så klimavejen etableres allerede i dette år. Mere herom, når Claus fra HOFOR giver en orientering under punkt 6.

I forbindelse med denne oplysning valgt bestyrelsen at udsætte etablering af de vejbump, som vi efter lang tid og med besvær havde fået tilladelse ra kommenen til etablere, da disse bump indgår i klimavejen. bestyrelsen vil endvidere indkalde til ekstraordinær generalforsamling i det omfang det endelige projekt afviger væsenligt fra det, der blev vedtaget af den ekstraordinære generlforsamling.

**2. Ærtebjergvej.**

Da vi kunne se at der blev gravet kabler ned på Ærtebjergevej, henvendte vi os til kommunen og spurgte til hvad der var gang i og hvorfor vi ikke var blevet spurgt.

Svaret var, at det var fordi vi ikke var registreret som ejere af ærtebjergvej ifølge kommunens oplysninger. Det undrede vi os meget over, da vi har vedligeholdt vejen i utrolig mange år og ifølge vores egne papirer fik vejen overdraget fra kommunen engang i 1930erne. Vi bad derfor vores advokat om at undersøge sagen og det viste sig – naturligvis – at vejen er tinglyst til vejlaget, og efter lidt korrespodance frem og tilbage måtte kommunen acceptere det, så nu er vejen igen registyreret som vores!

**3. Bystævneparken.**

På sidste generalforsamling orienterede vi kort om de planer om en omfattende renovering og nybyggeri, som kommunen var igang med at forberede på hele bystævneparkområdet.

I 2018 er planerne blevet langt mere konkrete og vi holdt et orienterinngsmøde med de medarbejdere, der arbejder med planen. Vi holder også løbende kontakt til Birkevang, som jo også er nabo og også berøres af projektet.

På den ene side kan vi kun være tilfredse med, at der nu kommer famlieboliger og institutioner, skole, vuggestue og børnehave på området samt at de gamle instutionsbygninger rives ned, de er medtagne af skimmelsvang, dårlig vedligeholdelse og andet, og der skal derfor bygges nyt.

På den anden side er vi meget bekymrede over de **blitrafikplaner**, der pt. er tegnet ind i projektet. Vigtigt er, at ærtbjergvej er planlagt til at være en central adgangsvej for biltrafik til Bystævneparkenog der er også planer om at åbne gårdtoftevej for biltrafik.

Det ser vi som en alvorlig trussel mod vores pt. ret trafikstille område, med blinde veje, hvor børn kan lege.

Vi vil i bestyrelsen bruge alle de kanaler til at gøre indsigelse, som vi har adgang til og håber at planen ændres, så biltrafikken ledes ud til Bystævnet og ikke forbi os. Cykel og fodgængertrafik har vi ingen problemer med – tværtimod, det kan bidrage til at vi lærer de nye beboere i de planlagte rækkehuse i bystævneparken at kende.

Endelig, et par mindre sager:

Vi har i samarbejde med Husum Grundejerforening skiftet snerydder. Det håber vi vil give en mere stabil snerydning – i de tilfælde det skulle sne!!

En sag fra sidste generalforsamling. Det planlagte **Bycenter Husum,** over og omkrig Føtex, bliver ikke til noget, nok ikke pga. vores protest, men pga. at investor har trukket sig.